ગુજરાતમાં ચાલતા પાટીદાર અનામત આંદોલન મામલે ગુજરાત હાઇકોર્ટમાં થયેલી જાહેરહિતની અરજી કોર્ટે ફગાવી દીધી છે. હાઇકોર્ટે જાહેરહિતની અરજી ફગાવતા પોતાના અવલોકનમાં અનામત મુદ્દે હસ્તક્ષેપ કરવાની ના પાડી છે હાઇકોર્ટે જણાવ્યું હતું કે અનામતને લગતી જાહેરહિતની અરજીમાં અનામતના મુદ્દે નિર્ણય લેવો યોગ્ય કે જરૂરી નથી. જાહેરહિતની અરજીમાં અરજદાર દ્વારા રજૂઆત કરવામાં આવી હતી કે સરકાર દ્વારા વર્ષ 2011ની વસ્તીના આંકડાઓનું એનાલીસીસ કરીને અનામતના મુદ્દે યોગ્ય નિર્ણય લે.પરંતુ હાઇકોર્ટે બંને પક્ષની રજુઆત બાદ અરજી ફગાવી દીધી છે.